b'\n_START_ARTICLE_\nItalijanska letalonosilka Cavour (C 550)\n_START_PARAGRAPH_\nCavour (italijansko portaerei Cavour) je italijanska V/STOL letalonosilka, ki je tudi glavna ladja Italijanske mornarice (Marina Militare). Poimenovana je po polititku Camillo Benso, conte di Cavour. Gradnja se je za\xc4\x8dela leta 2001, v uporabi pa je od leta 2009 naprej._NEWLINE_Letalonosilka je dolga 244 metrov, \xc5\xa1iroka 34 metrov in ima 8,7 metrski ugrez. Najve\xc4\x8dji izpodriv je 27100 ton. Poganjajo jo \xc5\xa1tiri plinske turbine General Electric LM2500 s skupno mo\xc4\x8djo 88000 konjskih sil. Ima pa \xc5\xa1e \xc5\xa1est dizelskih motorjev z mo\xc4\x8djo 13200 kW. Najve\xc4\x8dja hitrost je 52 km/h, doseg pa 13000 kilometrov._NEWLINE_Na letalonosilki je prostora za 20 zrakoplovov, med njimi so lovci F-35B, AV-8B Harrier II in helikopterji AgustaWestland AW101A'